Babelscape/SREDFM huggingface dataset:
BBC

H British Broadcasting Corporation (ελληνικά: "Βρετανική Εταιρεία Μεταδόσεων"), γνωστότερη απλά ως BBC, είναι βρετανικός δημόσιος ραδιοτηλεοπτικός φορέας και το μεγαλύτερο δίκτυο οπτικοακουστικών και διαδικτυακών μεταδόσεων ανά τον κόσμο.

Η έδρα της βρίσκεται στο ομότιτλο ραδιομέγαρο στο Ουέστμινστερ του ομότιτλου δήμου στο κεντρικό Λονδίνο, στη βόρεια όχθη του ποταμού Τάμεση, είναι ο παλαιότερος εθνικός ραδιοτηλεοπτικός οργανισμός στον κόσμο και ο μεγαλύτερος ανά αριθμό εργαζομένων.

Απασχολεί συνολικά πάνω από 20.950 υπαλλήλους, από τους οποίους οι 16.672 εκπροσωπούνται στον ραδιοτηλεοπτικό τομέα. Ο συνολικός αριθμός του προσωπικού ανέρχεται σε 35.402, καθώς εργάζονται με μερική απασχόληση και με συμβάσεις αορίστου χρόνου.

Το BBC συστάθηκε με βασιλικό διάταγμα και λειτουργεί βάσει της συμφωνίας με τον υπουργό πολιτισμού, μέσων ενημέρωσης και αθλητισμού της χώρας. Η χρηματοδότησή του γίνεται μέσω των «τελών τηλεόρασης» που έχουν καθοριστεί από την Βρετανική Κυβέρνηση και συμφωνηθεί από το Βρετανικό Κοινοβούλιο, ενώ πληρώνουν όλοι όσοι διαθέτουν τηλεοπτικό δέκτη στο Ηνωμένο Βασίλειο ή εγγράφονται στο BBC iPlayer για να παρακολουθήσουν μέσω διαδικτύου τα ηλεκτρονικά μέσα. Από την 1η Απριλίου 2014 χρηματοδοτεί την Παγκόσμια Υπηρεσία.

Περίπου το ένα τέταρτο των εσόδων προέρχεται από τη θυγατρική του "BBC Studios", η οποία συστάθηκε τον Απρίλιο του 2016 και απορρόφησε εξολοκλήρου μέσω συγχώνευσης την BBC Worldwide δύο χρόνια αργότερα, και πωλεί σε διεθνές επίπεδο τα προγράμματα του φορέα και αναλαμβάνει τη μετάδοση του BBC World News.

Ιδρύθηκε το 1922 ως σύμπραξη έξι μεγάλων εταιριών μεταδόσεων εκείνης της εποχής ως "British Broadcasting Company Limited" και το 1927 έγινε δημόσια επιχείρηση μετατρέποντάς τη στην τωρινή "British Broadcasting Corporation", διατηρώντας όμως την αυτονομία στη διαχείρισή της από την κυβέρνηση.

Ξεκίνησε τις πρώτες πειραματικές τηλεοπτικές μεταδόσεις το 1930 και διατήρησε το μονοπώλιο στις ραδιοτηλεοπτικές μεταδόσεις στη Βρετανία έως το 1950 και το 1970 αντίστοιχα. Σήμερα διαθέτει σε λειτουργία οχτώ εθνικά τηλεοπτικά κανάλια, δέκα εθνικά ραδιοφωνικά προγράμματα καθώς και πολλά τοπικά ή δευτερεύοντα κανάλια. Το BBC είναι γνωστό και εκτός του Ηνωμένου Βασιλείου μέσω της Παγκόσμιας Υπηρεσίας και του BBC World News.
Βολαπιούκ

H Βολαπιούκ ή Volapük (προφορά : volaˈpyk ) είναι μια τεχνητή γλώσσα, που δημιουργήθηκε το 1879–1880 από τον Γιόχαν Μάρτιν Σλάιερ (γερμ. "Johann Martin Schleyer"), έναν Ρωμαιοκαθολικό ιερέα στο Μεγάλο Δουκάτο της Βάδης στη Γερμανία.

Ο Σλάιερ ένιωσε ότι ο Θεός του είπε στον ύπνο του να δημιουργήσει μια διεθνή γλώσσα. Τα πρώτα συνέδρια της Βολαπιούκ έλαβαν μέρος το 1884 στο Φριντριχσχάφεν, το 1887 στο Μόναχο και το 1889 στο Παρίσι. Στα 2 πρώτα συνέδρια χρησιμοποίησαν τα Γερμανικά, ενώ στο τελευταίο συνέδριο χρησιμοποίησαν μόνον την Βολαπιούκ. Το 1889, υπολογίζονταν ότι υπήρχαν 283 όμιλοι, 25 περιοδικά για την και σχετικά με την Βολαπιούκ, και 316 βιβλία σε 25 γλώσσες. Σήμερα οι ομιλητές της Βολαπιούκ υπολογίζονται σε 20 με 30 παγκοσμίως. Η Βολαπιούκ σε μεγάλο βαθμό αντικαταστάθηκε στα τέλη του 19ου και στις αρχές του 20ου αιώνα από απλότερες και πιο εύκολες στην εκμάθηση γλώσσες, όπως η Εσπεράντο, η Ίντο και η Ιντερλίνγκουα.
Άριμπερτ Μογκ

Ο Άριμπερτ Μογκ (γερμ. "Aribert Mog" ή "Aribert Moog", 3 Αυγούστου 1904 στο Βερολίνο - 2 Οκτωβρίου 1941 στο Νόβα Τρογιάνοβα) ήταν Γερμανός ηθοποιός.
High Voltage

Το High Voltage είναι το πρώτο άλμπουμ του Αυστραλιανού hard rock/rock and roll συγκροτήματος, AC/DC. Κυκλοφόρησε στις 17 Φεβρουαρίου του 1975. Οι Άνγκους Γιανγκ, Μάλκολμ Γιανγκ και Μπον Σκοτ έγραψαν έξι από τα οκτώ τραγούδια του άλμπουμ. Το ""Soul Sripper" είναι γραμμένο από τους αδελφούς Young και το "Baby, Please Don't Go"" είναι μία επανέκδοση του ομότιτλου τραγουδιού του Μπιγκ Τζο Γουίλιαμς.

To "High Voltage" κυκλοφόρησε από την "Albert Productions". Η διεθνής έκδοση του "High Voltage" κυκλοφόρησε το 1976 από την "Atlantic Records".
2-φθορο-1-χλωροαιθένιο

Το 2-φθορο-1-χλωροαιθένιο ή 2-φθορο-1-χλωροαιθυλένιο είναι μια αέρια οργανική ένωση της ομόλογης σειράς των διαλογονοαλκενίων. Θεωρητικά προκύπτει από το αιθένιο, αν αντικατασταθούν δύο (2) άτομα υδρογόνου από ένα άτομο χλωρίου και ένα φθορίου. Έτσι προκύπτει ο χημικός του τύπος: C2H2FCl στη θέση αυτού του αιθενίου (C2H4). Με βάση το χημικό του τύπο η ένωση έχει ένα ισομερές θέσης, το 1-φθορο-1-χλωροαιθένιο και δυο γεωμετρικά Ε-, Ζ- ή cis-, trans-.
Ίδρυμα Κοινωνικών Ασφαλίσεων

Το Ίδρυμα Κοινωνικών Ασφαλίσεων - Ενιαίο Ταμείο Ασφάλισης Μισθωτών (ΙΚΑ-ΕΤΑΜ) υπήρξε κρατικός φορέας κύριας ασφάλισης στην Ελλάδα που δημιουργήθηκε το 1934. Επί σειρά ετών ήταν και είναι ένας από τους κύριους ασφαλιστικούς φορείς, ενώ για πολλές δεκαετίες διέθετε το δικό του δίκτυο μονάδων παροχής υπηρεσιών υγείας, το οποίο συγχωνεύθηκε στο Εθνικό Σύστημα Υγείας (ΕΣΥ) και τον Εθνικό Οργανισμό Παροχής Υπηρεσιών Υγείας (ΕΟΠΥΥ). 

Η επικουρική ασφάλιση, που παρείχε παλιότερα το ΙΚΑ στη συνέχεια έγινε αρμοδιότητα του Ενιαίου Ταμείου Επικουρικής Ασφάλισης Μισθωτών (ΕΤΕΑΜ), που συστάθηκε με τον νόμο 3029/2002.
Δίκες της Μόσχας

Ως Δίκες της Μόσχας είναι γνωστές στην Iστορία οι δίκες που οδήγησαν στην καταδίκη και την εκτέλεση εκατοντάδων χιλιάδων ατόμων από το 1936 μέχρι το 1938 στη Σοβιετική Ένωση κατά την διάρκεια της Μεγάλης Εκκαθάρισης. Μεταξύ των καταδικασθέντων ήταν και παλαιοί μπολσεβίκοι, ήρωες του εμφυλίου, κορυφαία στελέχη του Κομμουνιστικού κόμματος της Σοβιετικής Ένωσης και ανώτεροι αξιωματικοί του σοβιετικού στρατού.
Παντζάμπ

Το (συναντάται και ως θηλ. η) Παντζάμπ (Παντζάμπι: پنجاب / ਪੰਜਾਬ, Αγγλικά: "Punjab", αναφερόμενο και ως Πουντζάμπ ή Πεντζάμπ) είναι ιστορική γεωγραφική περιοχή της νοτιοανατολικής Ασίας, που το 1947 μοιράστηκε μεταξύ της Ινδίας και του Πακιστάν. Έτσι ουσιαστικά με το ίδιο όνομα δηλώνεται η Ομόσπονδη Πολιτεία της Ινδίας, η Παντζάμπ, με πρωτεύουσα το Τσαντιγκάρ, και η ομώνυμη επαρχία του Πακιστάν με πρωτεύουσα τη Λαχώρη. Στα ελληνικά η περιοχή ονομάζεται Πενταποταμία, αν και αυτή η ονομασία δεν χρησιμοποιείται τόσο.
Σεντρίκ Καντέ

Ο Σεντρίκ Καντέ είναι πρώην ποδοσφαιριστής με καταγωγή από το Μάλι. Αγωνιζόταν στην θέση του αμυντικού. Γεννήθηκε στις 6 Ιουλίου 1979 στο Στρασβούργο της Γαλλίας. Από το 2009 μέχρι τον Ιούνιο 2012 έπαιζε στον Παναθηναϊκό.
Σπάθα

thumb|right|Σπάθα περ. 175 μ.Χ. όπως την φορούσαν οι Ρωμαίοι λεγεωνάριοι στην ρωμαϊκή επαρχία της Γερμανίας.
Σπάθα ("Spathae") ονομάζονταν ένα σπαθί με ευθύγραμμη λάμα μεγάλου μήκους που είχε δύο κόψεις. Χρησιμοποιήθηκε από τον 3ο αιώνα έως τον 12ο αιώνα.
Τακλομπάν

thumb|300px|Ναός του Θείου Βρέφους στην Τακλομπάν.
Η Πόλη του Τακλομπάν ( στη γλώσσα Βαράι: "Siyudad han Tacloban" , Lungsod ng Tacloban , στη γλώσσα Σεμπουάνο: "Dakbayan sa Tacloban") είναι πόλη και λιμάνι στα νοτιοανατολικά της Μανίλα, στις Φιλιππίνες. Ιδιαίτερα αστικοποιημένη, αποτελεί πρωτεύουσα της επαρχίας Λέιτε και μεγαλύτερη πόλη σε πληθυσμό στην ανατολική Βισάγιας. Από τις 20 Οκτωβρίου του 1944 ως τις 27 Φεβρουαρίου του 1945 ήταν για μικρό χρονικό διάστημα η έδρα της κυβέρνησης της Κοινοπολιτείας των Φιλιππίνων.
Νήσος Μεγαρίδα

Η Νήσος Μεγαρίδα (ιταλικά: "Isolotto di Megaride") είναι ένα μικρό νησί στο λιμάνι της Νάπολης, στην Τυρρηνική θάλασσα εκεί που σήμερα βρίσκεται το Καστέλ ντελ Όβο.

Σήμερα συνδέεται με την ξηρά με μικρές προσχώσεις στη θάλασσα, αν και αρχικά το νησί απείχε μερικά μέτρα από την αρχαία "Νεάπολις" (τη σημερινή Νάπολη). Σύμφωνα με τον Στράβωνα, το ίδιο το νησί αποτελούσε την αρχική αποικία από ορισμένους Ροδίτες μεταξύ του 9ου και 8ου αι. π.Χ. από όπου προήλθε και η Νεάπολις, το οποίο μάλιστα υπήρξε και σημαντικό εμπορικό κέντρο.

Σήμερα, το νησί και το κάστρο που είναι χτισμένο πάνω σε αυτό, είναι γεμάτο από πολυάριθμες ταβέρνες και εστιατόρια.

Στο νησί λατρευόταν η Σειρήνα Παρθενόπη ανάμεσα σε άλλες λατρείες, τις οποίες έφεραν οι πρώτοι αποίκοι του νησιού από την Ελλάδα.

Σύμφωνα με έναν αρχαίο μύθο, πολύ πριν την ίδρυση της Νεάπολις, το σώμα της Σειρήνας Παρθενόπης θάφτηκε στη Μεγαρίδα, όπου την ξέβρασε η θάλασσα, αφού η ίδια προτιμήσε να πεθάνει επειδή την απέρριψε ο Οδυσσέας.

Κατηγορία:Καμπανία
Μελίσσα Έθεριτζ

Η Μελίσσα Έθεριτζ ("Melissa Lou Etheridge", 29 Μαΐου 1961) είναι Αμερικανίδα μουσικός και τραγουδίστρια της ροκ μουσικής.

Η δισκογραφία της περιλαμβάνει 10 studio albums και 33 singles. Έχει τιμηθεί κατά καιρούς για το καλλιτεχνικό της έργο, όπως το 1992 και το 1994 για την Καλύτερη Γυναικεία Ροκ Εμφάνιση με τα τραγούδια «Ain't it heavy» και «Come to my window», αντίστοιχα. Είναι επίσης γνωστή για το ακτιβιστικό της έργο.

Από το 2003 μέχρι το 2010 είχε επισημοποιημένη σχέση με την Τάμι Λιν Μάικλς και μαζί απέκτησαν δύο παιδιά. To 2014 νυμφεύθηκε την ηθοποιό Λίντα Γουάλεμ.
30 Seconds to Mars

Οι 30 Seconds to Mars είναι αμερικανικό μουσικό συγκρότημα της εναλλακτικής ροκ από το Λος Άντζελες της Καλιφόρνια που ιδρύθηκε το 1998. Το συγκρότημα αποτελείται από τον Τζάρεντ Λέτο (κύρια φωνή, κιθάρα, μπάσο, πλήκτρα), Σάνον Λέτο (ντραμς, κρουστά) και Tomo Milicevic (κιθάρα, μπάσο, βιολί, πλήκτρα κ.ά.). Μέχρι σήμερα έχουν κυκλοφορήσει τέσσερα στούντιο άλμπουμ, τα "30 Seconds to Mars" (2002), "A Beautiful Lie" (2005), "This Is War" (2009) και "Love, Lust, Faith and Dreams" (2013).

Η μπάντα είναι γνωστή για τις ζωντανές εμφανίσεις της, τον συνδυασμό διαφορετικών ειδών μουσικής, τους φιλοσοφικούς και πνευματικούς στίχους και τα concept album τους. Έχουν λάβει πολλά βραβεία και επαίνους συμπεριλαμβανομένων των Guinness World Records και έχουν συμπεριληφθεί στην λίστα του Kerrang! των καλύτερων καλλιτεχνών για τη δεκαετία 2000.
Μέγαρο Μαξίμου

μικρογραφία|275x275εσ|Η είσοδος του Μεγάρου Μαξίμου
Το Μέγαρο Μαξίμου είναι κτίριο στην Αθήνα, στο οποίο στεγάζεται το γραφείο του εκάστοτε Πρωθυπουργού της Ελλάδας. Από το 2019, συνεδριάζει σε αυτό και το Υπουργικό Συμβούλιο. 

Έγινε η πρωθυπουργική έδρα το 1982, με πρωτοβουλία του υπουργού Προεδρίας της Κυβερνήσεως Μένιου Κουτσόγιωργα. Ο πρώτος Πρωθυπουργός που εγκαταστάθηκε εκεί ήταν ο Ανδρέας Παπανδρέου. 

Πριν από το 1982, το γραφείο του Πρωθυπουργού βρισκόταν μόνο μέσα στο κτίριο της Βουλής. Οι Πρωθυπουργοί εξακολουθούν να έχουν γραφείο στο Κοινοβούλιο, εκτός από το επίσημο στο Μέγαρο Μαξίμου.
Στέργιος Δούμπας

Ο Στέργιος Δούμπας γεννήθηκε στη Βλάστη (Μπλάτσι) της επαρχίας Εορδαίας της Μακεδονίας το 1794.
Αντώνιος της Λωρραίνης

Ο Αντώνιος της Λωρραίνης ή Αντώνιος ο Καλός ("Antoine de Lorraine", Μπαρ-λε-Ντυκ, 4 Ιουνίου 1489 - 14 Ιουνίου 1544) από τον Οίκο της Λωρραίνης ήταν δούκας της Λωρραίνης (1508 - 1544). Ο Αντώνιος ήταν υιός και διάδοχος του Ρενέ Β΄ της Λωρραίνης από τη δεύτερη σύζυγο του Φιλίππη του Γκέλε.
Ιωάννης Μακρηνός

Ο Ιωάννης Μακρηνός (13ος αιώνας) ήταν βυζαντινός στρατιωτικός και αξιωματούχος ("παρακοιμώμενος"), μέλος θρακικής αριστοκρατικής οικογένειας που είχε καταφύγει στη Νίκαια μετά την κατάληψη της Θράκης από τους σταυροφόρους της Τέταρτης Σταυροφορίας.

Το 1262 ο Ιωάννης Μακρηνός, που ήταν ήδη στρατηγός κατά τη βασιλεία του Ιωάννη Βατάτζη, στάλθηκε από τον αυτοκράτορα Μιχαήλ Η' στην Πελοπόννησο, υπό τις διαταγές του σεβαστοκράτορα Κωνσταντίνου Παλαιολόγου, αδερφού του Μιχαήλ. Εκεί, αναδείχθηκε σε σημαντικό αντίπαλο των στρατευμάτων του πρίγκιπα της Αχαΐας Γουλιέλμου Βιλλεαρδουίνου. Μετά την αναχώρηση του Κωνσταντίνου Παλαιολόγου για την Κωνσταντινούπολη το 1263 τέθηκε υπό τις διαταγές του μεγάλου δομέστικου Αλέξιου Φιλή. Το 1264 τα βυζαντινά στρατεύματα ηττήθηκαν στην μάχη του Μακρυπλαγίου και οι επικεφαλής τους, Φιλής και Μακρηνός πιάστηκαν αιχμάλωτοι. Τότε, η Ειρήνη (Ευλογία) Παλαιολογίνα, αδελφή του Μιχαήλ Η' και πεθερά του Αλέξιου Φιλή κατηγόρησε τον Μακρηνό ως υπαίτιο για την αιχμαλωσία του γαμπρού της αλλά και ως προδότη του αυτοκράτορα. Τον κατηγόρησε μάλιστα ότι είχε συνεννοηθεί με τους Λατίνους, προκειμένου να παντρευτεί τη Θεοδώρα, κόρη του αυτοκράτορα της Νίκαιας Θεόδωρου Β' Λάσκαρη και χήρα του Φράγκου βαρόνου Μαχιέ ντε Βελιγκούρ, και να κηρύξει ανεξάρτητη επικράτεια τη βυζαντινή Πελοπόννησο. Ο Μιχαήλ, έχοντας υποψίες για τη νομιμοφροσύνη του παρακοιμωμένου του και επειδή φοβόταν τις διεκδικήσεις του οίκου των Λασκαριδών, αντάλλαξε τον αιχμάλωτο στρατηγό με σημαντικούς Λατίνους που κρατούσε αιχμαλώτους. Μόλις ο Μακρηνός απελευθερώθηκε, με διαταγή του Μιχαήλ, τυφλώθηκε.
Έντουαρντ Βίτεν

Ο Έντουαρντ Βίτεν ("Edward Witten", 26 Αυγούστου 1951) είναι Αμερικανός θεωρητικός φυσικός και καθηγητής στο "Institute for Advanced Study". Είναι ένας από τους προπορευόμενους ερευνητές του κόσμου στη θεωρία υπερχορδών. Έχει στο ιστορικό του διάφορες συνεισφορές στη θεωρητική φυσική και του απονεμήθηκε το βραβείο Fields το 1990. Το 1995, πρότεινε την ύπαρξη της Θεωρίας-Μ στο ετήσιο συνέδριο πάνω στη θεωρία χορδών, και την οποία χρησιμοποίησε για να εξηγήσει μια σειρά από παρατηρούμενους δυϊσμούς "(dualities)", ανοίγοντας ένα νέο πεδίο ερευνών στη θεωρία χορδών, και ανάβοντας τη σπίθα για τη λεγόμενη δεύτερη επανάσταση στις υπερχορδές. Πολλοί φυσικοί τον θεωρούν ως πραγματικό διάδοχο του Άινσταϊν.
Τροχονόμος Βαρβάρα

Το Τροχονόμος Βαρβάρα είναι ο τίτλος μίας ελληνικής κωμικής ταινίας, παραγωγής 1981, σε σκηνοθεσία του Ομήρου Ευστρατιάδη και σενάριο του Γιάννη Σκλάβου με πρωταγωνιστή τον Γιάννη Γκιωνάκη και τον Στάθη Ψάλτη. Προβλήθηκε τη σεζόν 81-82 και εισπρακτικά ήρθε 14η ανάμεσα στις 46 ταινίες της σεζόν.
Νικόλαος Δούμπας

thumb|Dumba in seinem Palais
thumb|Φραντς Σούμπερτ Denkmal vor Dumbas Palais
Ο Νικόλαος Δούμπας (Nikolaus Dumba,* 24 Ιουλίου 1830 στη Βιέννη; † 23 Μαρτίου 1900 στη Βουδαπέστη) ήταν Έλληνο-αυστριακός, βλαχικής καταγωγής, ευεργέτης και επιχειρηματίας. Κατά τη διάρκεια της ζωής του πραγματοποίησε αρκετές δωρεές με κυριότερη αυτή της ανέγερσης του Μεγάρου Μουσικής της Βιέννης.
Ιωάννης Β΄ του Ανζού

Ο Ιωάννης Β΄ του Ανζού (Jean II d'Anjou ή Jean II de Lorraine, Νανσύ, μεταξύ 1425 και 1427 - Βαρκελώνη, 16 Δεκεμβρίου 1470) μέλος του Οίκου των Βαλουά-Ανζού ήταν Δούκας της Λωρραίνης (1453 - 1470). Ο Ιωάννης Β΄ ήταν μεγαλύτερος γιος του Ρενέ Α΄ της Νεαπόλεως και της συζύγου του Ισαβέλλας της Λωρραίνης, κληρονόμησε την Λωρραίνη από την μητέρα του και πέθανε πριν από τον πατέρα του. Ο Ρενέ Α΄ ήταν εκτός από Δούκας της Λωρραίνης την περίοδο που ζούσε η σύζυγος του και Τιτλούχος Βασιλιάς της Νεαπόλεως.
Σχολή Ουταγκάουα

Ιτσικάουα Κομάζο και Ιτσικάουα Γιαόζο, [[Ουταγκάουα Τογιοκούνι]] περίπου [[1800]]
Η Σχολή Ουταγκάουα ήταν μια ομάδα Ιαπώνων καλλιτεχνών ουκίγιο-ε που ιδρύθηκε από τον Τογιοχάρου. Ο μαθητής του Τογιοκούνι ανέλαβε τη σχολή μετά το θάνατο του δάσκαλού του και καθιερώθηκε σαν η πιο γνωστή σχολή ξυλογραφίας. Οι Χιροσίτζε, Κουνισάντα, Κουνιγιόσι και Γιοσιτόσι ήταν όλοι μαθητές της σχολής Ουταγκάουα.
Ιουστινιάνειος Κώδικας

CORPUS IURIS CIVILIS ROMANI. "Εισηγήσεις και Πανδέκτης" (Institutiones et Digestae). Gothofredus, [[1583]].

Ο Ιουστινιάνειος Κώδικας (Codex Justinianus) αποτελούσε σύνθεση αυτοκρατορικών νόμων από την εποχή του Αδριανού έως και του Ιουστινιανού, καθώς επίσης και μια αναθεώρηση παλαιότερων νομικών συγγραμμάτων, που είχαν εκδοθεί από Ρωμαίους αυτοκράτορες. Στόχος ήταν η θέσπιση ενός ενιαίου κώδικα, ο οποίος θα ήταν δυνατό να μελετηθεί και να εφαρμοστεί, αφού μέχρι την εποχή του Ιουστινιανού (αρχές 6ου αιώνα) η οργάνωση του Ρωμαϊκού Δικαίου βρισκόταν σε χαώδη κατάσταση. Ο Ιουστινιάνειος Κώδικας ήταν το πρώτο μέρος του συνολικού κώδικα, ο οποίος ονομάστηκε κατά τον 16ο αιώνα "Corpus Iuris Civilis".
Τσόνιν

Τσόνιν ( «αστοί») είναι μια κοινωνική τάξη που προέκυψε στην Ιαπωνία κατά τη διάρκεια της πρώιμης φάσης της περιόδου Έντο. Η πλειονότητα των τσόνιν ήταν έμποροι και αρκετοί τεχνίτες. Οι αγρότες ονομαζόταν νομίν και δεν περιλαμβανόταν στην κοινωνική τάξη αυτή.
Τζακ Κίρμπι

Ο Τζακ Κίρμπι (Jack Kirby, 28 Αυγούστου 1917 - 6 Φεβρουαρίου 1994) ήταν Αμερικανός συγγραφέας κόμικς, ένας από τους πλέον σημαντικούς, δημοφιλείς και αναγνωρίσιμους καλλιτέχνες αμερικανικών κόμικς και συν-δημιουργός πολλών διάσημων χαρακτήρων όπως οι Fantastic Four, οι X-Men, ο Hulk, ο Captain America και εκατοντάδες άλλοι υπερήρωες του σύμπαντος της Marvel Comics και DC Comics.
Απόβαση στη Νορμανδία

Η Απόβαση στη Νορμανδία με κωδική ονομασία Επιχείρηση Ποσειδών ("Operation Neptune") ήταν η Συμμαχική απόβαση στα παράλια της Γαλλίας, που έλαβε χώρα στις 6 Ιουνίου 1944, μέρα γνωστή (εσφαλμένα) και ως D-Day. Αντικειμενικός σκοπός της απόβασης ήταν να δημιουργήσει προγεφύρωμα από την Καν έως το Χερβούργο, μέσω του οποίου οι Σύμμαχοι θα περνούσαν στρατεύματα από τη Μεγάλη Βρετανία στην ηπειρωτική Ευρώπη.

Η Μάχη της Νορμανδίας, δηλαδή η Επιχείρηση Όβερλορντ ("Operation Overlord") που ακολούθησε, τελείωσε στις 19 Αυγούστου 1944, όταν τα συμμαχικά στρατεύματα πέρασαν τον Σηκουάνα. Αρχιστράτηγος, επικεφαλής του όλου εγχειρήματος, είχε οριστεί ο Αμερικανός στρατηγός Ντουάιτ Αϊζενχάουερ.

Η αρχική επίθεση έγινε σε δυο φάσεις: Κατά τα μεσάνυχτα 5ης προς 6η δυο Αμερικανικές αερομεταφερόμενες μεραρχίες και μια Βρετανική έπεσαν στα μετόπισθεν και την αυγή ακολούθησε αμφίβια απόβαση συμμαχικών δυνάμεων που ξεκίνησε κατά τις 6:30. Η διεξαγωγή της απόβασης απαίτησε τη μεταφορά στρατευμάτων και υλικού από την Αγγλία και την Ουαλία με μεταγωγικά αεροπλάνα και πλοία, καθώς και υποστήριξη πυρών από αέρα και θάλασσα. Έγιναν επίσης ναυτικές επιχειρήσεις αντιπερισπασμού και παρενόχλησης προκειμένου να μην επέμβει το Γερμανικό Ναυτικό στις περιοχές που θα γινόταν η απόβαση, ενώ η θάλασσα της Μάγχης αποναρκοθετήθηκε από τις γερμανικές νάρκες και ποντίσθηκαν νέες.

Στην επιχείρηση έλαβαν μέρος πάνω από τρία εκατομμύρια άνθρωποι, από τους οποίους οι 195.700 ήταν το προσωπικό των συμμαχικών σκαφών. Η απόβαση έλαβε χώρα στη χερσόνησο Κοταντέν, την ανατολική όχθη του ποταμού Ορν και τον κόλπο του Σηκουάνα, σε πέντε παραλίες με τα κωδικά ονόματα "Γκολντ" ("Gold"), "Τζούνο", ("Juno"), "Όμαχα" ("Omaha"), "Σουόρντ" ("Sword") και "Γιούτα" ("Utah"). Θεωρήθηκε ότι ολοκληρώθηκε στις 30 Ιουνίου 1944, όταν πια είχε εδραιωθεί το προγεφύρωμα των Συμμάχων. Μέχρι τότε είχαν συνολικά μεταφερθεί 850.000 άνδρες, 148.000 οχήματα και 570.000 τόννοι προμηθειών στις γαλλικές ακτές από 7.000 πλοία, από τα οποία μόλις 59 βυθίστηκαν.
Ικάριος ο Αθηναίος

thumb|right|250px|Διόνυσος και Ικάριος. Αττικός μελανόμορφος αμφορέας, 540 - 520 π.Χ.
Ο Ικάριος ο Αθηναίος, γνωστός και ως Ικαρίων, ήταν μία από τις αρχαιότερες θρυλικές μορφές που συνδέονται με την Αττική. Θυγατέρα του ήταν η Ηριγόνη. Προς ανάμνησή τους θεσπίστηκε η Αθηναϊκή εορτή της Αιώρας.
Αδέλα της Καμπανίας

Η Αδέλα της Καμπανίας ("Adèle de Champagne", 1140 - 4 Ιουνίου 1206) ήταν βασίλισσα της Γαλλίας, ως η τρίτη σύζυγος του Λουδοβίκου Ζ'.

Ήταν κόρη του κόμη της Καμπανίας Θεοβάλδου Β΄ και της Ματθίλδης της Καρινθίας. Με τον Λουδοβίκο Ζ΄ έκανε τον πολυπόθητο διάδοχο Φίλιππο.
Κουνισάντα

"Οι ώρες της Γοσιμάρα"; περίπου [[1818]] από μια γνωστή σειρά [[μπιτζίν]] του Κουνισάντα
thumb| Πορτραίτο του Χιροσίτζε από τον Κουνισάντα

Ο Ουταγκάουα Κουνισάντα (1786 - 1865) (), επίσης γνωστός ως Ουταγκάουα Τογιοκούνι Γ' (Ιαπωνικά: 三代歌川豊国) ήταν από τους πιο δημοφιλής, δημιουργικούς και οικονομικά επιτυχημένους καλλιτέχνες ουκίγιο-ε στην Ιαπωνία του 19ου αιώνα. Στην εποχή του η φήμη του ξεπέρασε κατά πολύ, αυτή των σύγχρονών του καλλιτεχνών Χιροσίτζε και Ουταγκάουα Κουνιγιόσι.
Νενητούρια

Τα Νενητούρια αποτελούν ένα χωριό της βορειοδυτικής Χίου. Ανήκουν στο δήμο Χίου. Αποτελούνται από τέσσερις ευδιάκριτους οικισμούς με ξεχωριστά ονόματα. Το χωριό απέχει 66 χιλιόμετρα από την πόλη της Χίου (Χώρα).
Δαμασκηνός Παπαχρήστου

<br>

Ο Δαμασκηνός Παπαχρήστου (1914 - 1996), κατά κόσμο Νικόλαος Παπαχρήστου ήταν Μητροπολίτης Φθιώτιδας. 

Γεννήθηκε το 1914 στη Δορβιτσά Ναυπακτίας και ήταν ανηψιός του Αρχιεπισκόπου Δαμασκηνού. Σπούδασε στην Ιερά Θεολογική Σχολή της Χάλκης από την οποία και απεφοίτησε το 1937. Χειροτονήθηκε διάκονος και πρεσβύτερος το 1946. Διετέλεσε στην αρχή πρωτοσύγκελος στη Ναύπακτο, εφημέριος στην Αθήνα και αργότερα γραμματέας και αρχιγραμματέας της Ιεράς Συνόδου. Το 1960 χειρονονήθηκε επίσκοπος και εκλέχθηκε Μητροπολίτης Φθιώτιδας, μετά το θάνατο του Αμβρόσιου Νικολαΐδη.

Ο Δαμασκηνός άσκησε αρχιερατικά καθήκοντα στη Φθιώτιδα επί 36 χρόνια, μέχρι το 1996 που απεβίωσε.


Κατηγορία:Βιογραφία-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Εύρυτος του Ερμή

Ο Εύρυτος, γιος του θεού Ερμή, αναφέρεται από τον Απολλώνιο τον Ρόδιο ότι έλαβε μέρος στην Αργοναυτική Εκστρατεία. Επίσης, ο Εύρυτος του Ερμή συμμετείχε και νίκησε στους αγώνες τους οποίους διοργάνωσε ο Άκαστος προς τιμή του νεκρού Πελία, αγώνες πολύ υψηλού επιπέδου αφού σε αυτούς πήραν μέρος οι άριστοι από τους Έλληνες ήρωες της εποχής, όπως ο Πολυδεύκης, ο Άδμητος, ο Πηλέας, και άλλοι, ενώ υμνήθηκαν από τον ποιητή Στησίχορο στο ποίημά του «Άθλα επί Πελία».
Ικάριος ο Λακεδαιμόνιος

Ο Ικάριος ο Λακεδαιμόνιος ήταν γιος του Περιήρους ή του Οιβάλου, βασιλιά της Σπάρτης, και της Γοργοφόνης, κόρης του Περσέα. Από τον πατέρα του ήταν απόγονος του ήρωα Λακεδαίμονα. Αδέλφια του Ικάριου ήταν οι Αφαρέας, Λεύκιππος και Τυνδάρεως. Ανάμεσα στα παιδιά του Ικαρίου ήταν και η Πηνελόπη, δηλαδή ο Ικάριος υπήρξε πεθερός του Οδυσσέα.

Ο Ικάριος και ο Τυνδάρεως εκδιώχθηκαν από τον ετεροθαλή αδελφό τους Ιπποκόωντα, οπότε κατέφυγαν στην Πλευρώνα, στο ανάκτορο του Θεστίου, όπου παρέμειναν και τον βοήθησαν να αντιμετωπίσει τους γείτονες εχθρούς του. Αργότερα, ο Ηρακλής σκότωσε τον Ιπποκόωντα και τους γιούς του, και επανέφερε τον Τυνδάρεω στον θρόνο της Σπάρτης. Σύμφωνα με την επικρατέστερη παράδοση, ο Ικάριος παρέμεινε στην Ακαρνανία, όπου πήρε ως σύζυγό του την Πολυκάστη, κόρη του Λυγαίου, και απέκτησαν τρία παιδιά: την Πηνελόπη, τον Αλυζέα και τον Λευκάδιο. Κατά μία άλλη εκδοχή, ο Ικάριος επέστρεψε στη Σπάρτη μαζί με τον αδελφό του και νυμφεύθηκε μια Ναϊάδα, την Περίβοια, αποκτώντας μαζί της 6 παιδιά: την Πηνελόπη (και πάλι), τον Θόαντα, τον Δαμάσιππο, τον Αλήτη, τον Περίλεω και τον Ικεύσιμο.

Για τη μονάκριβη κόρη του, την Πηνελόπη, ο Ικάριος διοργάνωσε αγώνες δρόμου και την πάντρεψε με τον νικητή, τον Οδυσσέα. Το πιθανότερο όμως είναι ότι ο Οδυσσέας είχε πάει στη Σπάρτη ως μνηστήρας της Ωραίας Ελένης και, όταν είδε το πλήθος των άλλων μνηστήρων της, σκέφθηκε να διαλέξει κάποια άλλη για σύζυγο αντί να έχει να αναμετρηθεί με τόσους άλλους. Πήρε λοιπόν την υπόσχεση από τον Τυνδάρεω ότι θα μεσολαβούσε για την Πηνελόπη, ενώ ο Οδυσσέας με την εξυπνάδα του θα του έλεγε ποια λύση έπρεπε να δώσει στο ζήτημα των μνηστήρων της Ελένης. Μετά τον γάμο του Οδυσσέα και της Πηνελόπης, ο Ικάριος ζήτησε να μείνει κοντά τους. Ο Οδυσσέας αρνήθηκε και ο Ικάριος, επιμένοντας, άρχισε να τρέχει πίσω από το άρμα με το οποίο το ανδρόγυνο έφευγε για την Ιθάκη, παρακαλώντας την Πηνελόπη να κατεβεί και να γυρίσει πίσω. Τελικά ο Οδυσσέας χάνοντας την υπομονή του στάθηκε σε ένα σημείο που απείχε τριάντα στάδια από τη Σπάρτη και ζήτησε από την Πηνελόπη να επιλέξει ανάμεσα σε αυτόν και στον πατέρα της. Η Πηνελόπη αισθάνθηκε ντροπή και σε απάντηση σκέπασε με ένα πέπλο το πρόσωπό της, υπονοώντας με αυτό ότι ήθελε να ακολουθήσει τον σύζυγό της αλλά ντρεπόταν να το πει στον πατέρα της. Τότε ο Ικάριος κατάλαβε την επιθυμία της και υπεχώρησε. Αργότερα, στο μέρος όπου έγινε αυτό το περιστατικό, ο Ικάριος ανέγειρε ιερό ή άγαλμα της θεάς Αιδούς (= ντροπής), της τροφού της θεάς Αθηνάς.

Μία καθαρά τοπική παράδοση των Λακεδαιμονίων αναφέρει ότι ο Ικάριος συμμάχησε με τον άλλοτε εχθρό του, τον Ιπποκόωντα, και έδιωξαν μαζί τον Τυνδάρεω από τη Σπάρτη.

Στο Μουσείο του Βερολίνου βρίσκεται αγγείο με παράσταση του Ικάριου, έργο του αγγειοπλάστη του 5ου αιώνα π.Χ. Ιέρωνα.
Danone

Η Danone ("Groupe Danone") είναι γαλλική εταιρία τροφίμων με έδρα το Παρίσι. Με το όνομά της πωλούνται ως επί πλείστον γαλακτοκομικά προϊόντα (στα οποία παγκοσμίως κατέχει την πρώτη θέση), ενώ στον όμιλο ανήκουν και άλλες εταιρίες όπως η "Volvic" και η "Evian" (νερά) και η "Kronenbourg" (μπίρα).
Εργοστάσιο της Danone στο Bieruń, [[Πολωνία]]

Κατηγορία:Επιχειρήσεις τροφίμων
Κατηγορία:Επιχειρήσεις της Γαλλίας
Σύστημα διεύθυνσης

<br>

Σύστημα διεύθυνσης ονομάζουμε το σύνολο των μερών, συνδέσμων κτλ. που επιτρέπουν σε κάθε όχημα να ακολουθήσει την επιθυμητή πορεία. Εξαίρεση είναι το τραίνο, στο οποίο την λειτουργία αυτή την επιτυγχάνουν οι σιδηροτροχιές, σε συνδυασμό με διακόπτες.

Στην πιο συμβατική του διαμόρφωση, το σύστημα διεύθυνσης περιλαμβάνει το τιμόνι, τους μπροστινούς τροχούς τον άξονα του τιμονιού που τα διασυνδέει καθώς και ένα σημείο κεντρικού ελέγχου.
Σμάρω Στεφανίδου

Η Σμάρω Στεφανίδου (Αθήνα 4 Σεπτεμβρίου 1913 -7 Νοεμβρίου 2010) ήταν Ελληνίδα ηθοποιός. Ήταν Μικρασιάτισσα από τους γονείς και τους παππούδες της.
Επανομή

Η Επανομή (ή όπως γραφόταν παλαιότερα Επανωμή) είναι εξωτερικό προάστιο στα νοτιοανατολικά της Θεσσαλονίκης σε απόσταση 30 χιλιομέτρων από το κέντρο της συμπρωτεύουσας. Έχει έκταση 91.541 στρέμματα και ο μόνιμος πληθυσμός της σύμφωνα με την τελευταία απογραφή του 2011 είναι 8.979 κάτοικοι. Η έκταση των ακτών της φτάνει τα 40 χιλιόμετρα, ενώ το ακρωτήρι της αποτελεί το γεωγραφικό όριο του Θερμαϊκού κόλπου. 

Από το 1997 έως το 2011 ο τότε Δήμος Επανομής αποτελούνταν από τα δημοτικά διαμερίσματα Επανομής και Μεσημερίου. 

Με το σχέδιο "Καλλικράτης" (2011 έως σήμερα) οι δήμοι Επανομής, Νέας Μηχανιώνας και Θερμαϊκού ενώθηκαν σε έναν ενιαίο δήμο υπό την ονομασία Δήμος Θερμαϊκού με έδρα την Περαία και ιστορική έδρα την Επανομή. Εκκλησιαστικά η Επανομή υπάγεται στην Ιερά Μητρόπολη Νέας Κρήνης και Καλαμαριάς και πολιούχος της είναι ο Άγιος Αργύριος ο Επανομίτης.
Στάδιο Αμμόχωστος Επιστροφή

Το Στάδιο Αμμόχωστος Επιστροφή είναι ένα ποδοσφαιρικό στάδιο και αποτελεί την προσωρινή έδρα της προσφυγικής κυπριακής ομάδας Νέα Σαλαμίνα Αμμοχώστου.
Στέφανος Β΄ του Μπλουά

Ο Στέφανος Β΄ του Μπλουά ή Στέφανος Β΄ Ερρίκος ("Étienne II de Blois", 1045 - 19 Μαΐου 1102) κόμης του Μπλουά και του Σαρτρ (1089 - 1102) ήταν γιος και διάδοχος του Θεοβάλδου Γ΄ του Μπλουά και της Γαρσίνδης του Μαιν. Απαριθμείται ως Στέφανος Β΄ ακολουθώντας τον Στέφανο Α΄, κόμη του Τρουά. Ο πατέρας του είχε δώσει στον Στέφανο από το 1074 την διοίκηση των εδαφών του Μπλουά και του Σαρτρ ενώ βρισκόταν σε προχωρημένη ηλικία, με τον θάνατο του (1089) ορκίστηκε επίσημα κόμης, ήταν ο πατέρας του βασιλιά Στεφάνου της Αγγλίας. 
Νυμφεύτηκε στο Σαρτρ (1080) την Αδέλα της Νορμανδίας κόρη του Γουλιέλμου του Κατακτητή.

Ο Στέφανος συμμετείχε στην Α΄ Σταυροφορία σαν ένας από τους αρχηγούς της, έγραφε συνέχεια γράμματα γεμάτα από ενθουσιασμό στην σύζυγο του Αδελαΐδα για να της αναφέρει τις επιτυχίες του, ήταν αρχηγός του στρατού των Σταυροφόρων στην πολιορκία της Νίκαιας (1097). Επέστρεψε μετά την μακρά πολιορκία της Αντιόχειας (1098) έχοντας εκπληρώσει πολλούς από τους στόχους του αλλά απέτυχε στον κύριο στόχο της Σταυροφορίας να ανακαταλάβει τα Ιεροσόλυμα από τους Μουσουλμάνους. Μετά από πιέσεις της συζύγου του Αδελαΐδας προκειμένου να πετύχει το κύριο σκοπό του αποφάσισε να πραγματοποιήσει νέα Σταυροφορία (1101), πολέμησε γενναία στην "μάχη του Ράμλα" (1102) αν και 57 ετών και έπεσε στο πεδίο της μάχης.
Κάλι Γιούγκα

Το Κάλι Γιούγκα (κυριολεκτικά "Εποχή του Κάλι" ή "Εποχή της φαυλότητας") είναι ένα από τα τέσσερα στάδια της ανάπτυξης από τα οποία διέρχεται ο κόσμος, ως μέρος του κύκλου των Γιούγκα κατά τις Ινδουιστικές γραφές. Τα άλλα τρία είναι: Σατύα Γιούγκα, Τρέτα Γιούγκα και Ντβαπάρα Γιούγκα. Κατά το Σουρύα Σιντάντα, μια αστρονομική πραγματεία που αποτελεί τη βάση για όλα τα Ινδουιστικά και το Βουδιστικά ημερολόγια, το Κάλι Γιούγκα ξεκίνησε τα μεσάνυχτα στις 18 Φεβρουαρίου του 3102 π.Χ. σύμφωνα με το προληπτικό Ιουλιανό ημερολόγιο ή στις 14 Ιανουαρίου του 3102 π.Χ. κατά το προληπτικό Γρηγοριανό Ημερολόγιο. Θεωρείται επίσης από πολλούς Ινδουιστές ότι είναι η στιγμή που ο Κρίσνα έφυγε για την κατοικία του. Το Κάλι Γιούγκα θεωρείται παραδοσιακά ότι διαρκεί 432.000 χρόνια. Το Κάλι Γιούγκα αναγνωρίζεται ακόμη και αναφέρεται από τον Σιχισμό στο Γκουρού Γκράνθ Σαχίμπ. 

Οι περισσότερες ερμηνείες των Ινδουιστικών γραφών πιστεύουν ότι η Γη είναι ήδη στο Κάλι Γιούγκα, ενώ άλλοι πιστεύουν ότι η Γη βρίσκεται τώρα στην αρχή του Ντβαπάρα Γιούγκα. Οι Ινδουιστές πιστεύουν ότι ο ανθρώπινος πολιτισμός εκφυλίζεται πνευματικά καθ' όλη τη διάρκεια του Κάλι Γιούγκα. Αναφέρεται ως η Σκοτεινή Περίοδος, κυρίως γιατί οι άνθρωποι βρίσκονται όσο πιο μακριά είναι δυνατό από το Θεό. Η παρακάτω περιγραφή του Κάλι Γιούγκα είναι μια ένδειξη της ερμηνευτικής του σημασίας για τη σύγχρονη ύπαρξη.

Ο Ινδουισμός γενικά παρομοιάζει την ηθική με ένα ταύρο που λέγεται Ντάρμα. Στο Σατιά Γιούγκα, το πρώτο στάδιο ανάπτυξης, ο ταύρος είχε τέσσερα πόδια, και σε κάθε εποχή η ηθική μειώνεται κατά ένα τέταρτο. Ως την εποχή της Κάλι, η ηθική θα έχει μειωθεί στο ένα τέταρτο σε σχέση με την χρυσή περίοδο. Επομένως, ο ταύρος θα έχει μόνο ένα πόδι, και η ηθική θα υστερεί στους ανθρώπους.

Το Κάλι Γιούγκα συνδέεται με τον δαίμονα της αποκάλυψης Κάλι, ο οποίος δεν πρέπει να συγχέεται με τη θεά Κάλι, καθώς αυτές είναι διαφορετικές λέξεις στη Σανσκριτική γλώσσα. Το "Κάλι" στο Κάλι Γιούγκα σημαίνει "διαμάχη, διχόνοια, διένεξη ή ανταγωνισμός," ενώ η Θεά "Καάλι" σημαίνει "χρόνος".
Agusta A109

thumb|right|305px|Ελικόπτερο Agusta A109 της Ελβετικής REGA
thumb|right|305px|Σχέδιο τριών όψεων του Agusta A109
thumb|right|305px|Ελικόπτερο Agusta A109 της Ιταλικής Δίωξης Οικονομικού Εγκλήματος
thumb|right|305px|Ελικόπτερο Agusta A109 της Ιταλικής Αστυνομίας
Το Agusta A109 είναι ένα ελαφρό, δικινητήριο, οκταθέσιο ελικόπτερο πολλαπλών ρόλων, κατασκευασμένο από την ιταλική εταιρεία Agusta (νυν AgustaWestland). Το AgustaWestland AW119 Koala είναι η μονοθέσια έκδοσή του.
Θεοβάλδος Β΄ της Καμπανίας

Ο Θεοβάλδος Β΄ της Καμπανίας ή Θεοβάλδος ο μέγας ("Thibaut IV de Blois", 1090 - 10 Ιανουαρίου 1152) κόμης του Μπλουά (1107 - 1152) και κόμης της Καμπανίας (1125 - 1152) ήταν δεύτερος γιος του Στεφάνου Β΄ κόμητος του Μπλουά και της Αδέλας της Νορμανδίας μεγαλύτερος αδελφός του Στεφάνου της Αγγλίας. 
Κράτησε τις κομητείες Οσέρ, Ερβύ, Τρουά, Σατωβιλέν σαν φέουδα από τον Εύδη Β΄ της Βουργουνδίας. 
Προτιμήθηκε σαν διάδοχος ο Θεοβάλδος από τον μεγαλύτερο αδελφό του Γουλιέλμο του Σαλλί ο οποίος σύμφωνα με μερικούς ιστορικούς ήταν διανοητικά ασθενής αλλά αυτό δεν έχει τεκμηριωθεί. Το βέβαιο είναι ότι η μητέρα τους θεωρούσε ανίκανο τον μεγαλύτερο γιο της να αναλάβει την διοίκηση της κομητείας γι'αυτό φρόντισε να οριστεί διάδοχος ο Θεοβάλδος. Συνόδευσε την μητέρα του σε εκατοντάδες ευκαιρίες όταν η ίδια αποσύρθηκε σε μοναστήρι (1125) διευθύνοντας με επιτυχία την οικογενειακή περιουσία, η Αδελαΐδας πέθανε την χρονιά που ο γιος της Στέφανος στέφτηκε βασιλιάς της Αγγλίας.
Λογάριθμος

Η [[Γραφική παράσταση συνάρτησης|γραφική παράσταση]] του λογαρίθμου με βάση το 2 τέμνει τον [[άξονας των x|άξονα των "x"]] (οριζόντιος άξονας) στο 1 και διέρχεται από τα σημεία με [[σύστημα συντεταγμένων|συντεταγμένες]] , , και . Για παράδειγμα , επειδή Η γραφική παράσταση τείνει ασυμπτωτικά προς τον άξονα των "y" (δεν εφάπτεται ούτε τον τέμνει ποτέ).

Λογάριθμος (με βαση α) ενός θετικού αριθμού θ είναι ο εκθέτης στον οποίο πρέπει να υψωθεί ένας δεδομένος αριθμός α , που λέγεται βάση, ώστε να πάρουμε αποτέλεσμα τον Θ. Για τη βάση α ισχύει ότι 0<α<1 ή α>1. Για παράδειγμα ο λογάριθμος του 1000 με βάση το 10 είναι 3, επειδή το 1000 ισούται με 10 υψωμένο εις την 3: Πιο γενικά, αν "x" = "b""y" τότε το "y" είναι ο λογάριθμος του "x" με βάση το "b", και γράφεται logb("x"), έτσι log10(1000) = 3.
:formula_1

Οι λογάριθμοι εισήχθησαν από τον Τζον Νάπιερ στις αρχές του 17ου αιώνα ως μέσο για την απλοποίηση των υπολογισμών. Υιοθετήθηκαν με ραγδαίους ρυθμούς από επιστήμονες, μηχανικούς και άλλους ώστε να κάνουν πράξεις με λογαριθμικούς κανόνες και πίνακες λογαρίθμων. Αυτές οι μέθοδοι υπολογισμού βασίζονται στο, σημαντικό από μόνο του, γεγονός ότι ο λογάριθμος ενός γινομένου ισούται με το άθροισμα των λογαρίθμων των παραγόντων του:
:formula_2
Η σημερινή έννοια των λογαρίθμων προέρχεται από τον Λέοναρντ Όιλερ, ο οποίος τους συνέδεσε με την εκθετική συνάρτηση τον 18ο αιώνα.

Ο λογάριθμος με βάση το "b" = 10 αποκαλείται κοινός λογάριθμος και έχει πολλές εφαρμογές στην επιστήμη και τη μηχανική. Ο φυσικός λογάριθμος έχει ως βάση την σταθερά "e" (≈ 2.718), και η χρήση του είναι διαδεδομένη στα καθαρά μαθηματικά, και ειδικότερα στον λογισμό. Ο δυαδικός λογάρισθμος έχει ως βάση τον αριθμό "b" = 2 και αποτελεί σημαντικό στοιχείο της επιστήμης υπολογιστών.

Οι λογαριθμικές κλίμακες περιορίζουν το πεδίο τιμών ποσοτήτων με μεγάλο εύρος. Για παράδειγμα το ντεσιμπέλ είναι λογαριθμική μονάδα μέτρησης της διαφοράς στάθμης φυσικών μεγεθών. Στη χημεία, το pH είναι λογαριθμική μονάδα της οξύτητας ενός υδατικού διαλύματος. Οι λογάριθμοι είναι κοινός τόπος στους επιστημονικούς τύπους, στις μετρήσεις της πολυπλοκότητας των αλγορίθμων και στα γεωμετρικά αντικείμενα που ονομάζονται φράκταλ. Περιγράφουν μουσικά διαστήματα, εμφανίζονται σε τύπους που μετρούν το πλήθος των πρώτων αριθμών, χρησιμοποιούνται σε μοντέλα της ψυχοφυσικής και επικουρούν την δικανική λογιστική

Κατά τον ίδιο τρόπο με τον οποίο ο λογάριθμος αντιστρέφει την ύψωση σε δύναμη, ο μιγαδικός λογάριθμος είναι η αντίστροφη συνάρτηση της εκθετικής συνάρτησης εφαρμοζόμενης στους μιγαδικούς αριθμούς. Ο διακριτός λογάριθμος είναι μια άλλη παραλλαγή η οποία έχει εφαρμογές στην κρυπτογράφηση δημοσίου κλειδιού.
Διαφορική εξίσωση

Διαφορική εξίσωση είναι η μαθηματική εξίσωση η οποία συσχετίζει τις τιμές μιας άγνωστης συνάρτησης μιας ή περισσότερων μεταβλητών και των παραγώγων της πρώτου, δεύτερου ή ανώτερου βαθμού. Οι διαφορικές εξισώσεις παίζουν προεξάρχοντα ρόλο στη φυσική. Επίσης έχουν πολύ σημαντικές εφαρμογές στην τεχνολογία, τα οικονομικά, τη βιολογία και άλλα επιστημονικά πεδία.
Αστερίξ ο Γαλάτης

Το Αστερίξ ο Γαλάτης είναι το πρώτο τεύχος του Αστερίξ, από τους Ρενέ Γκοσινί (σενάριο) και Αλμπέρ Ουντερζό (σχέδιο).
Καλύβια Βαρικού

thumb|Η παραλία στο Βαρικό.
Τα Καλύβια Βαρικού είναι παραλιακός οικισμός του Δήμου Δίου-Ολύμπου. Πριν από τη μεταρρύθμιση της τοπικής αυτοδιοίκησης το 2011 ήταν μέρος του Δήμου Λιτοχώρου. Είναι γνωστός ως "Βαρικό" και σήμερα οι περισσότεροι τα γνωρίζουν από την παραλία τους, που προσελκύει λουόμενους από την υπόλοιπη Πιερία. Η θέση του είναι περί τα 12 χιλιόμετρα νότια από την Κατερίνη.

Το 2007 δημιουργήθηκε στο Βαρικό το λεγόμενο "Χωριό των Ψαράδων". Πρόκειται για 40 περίπου μικρές κατοικίες, οι οποίες ξεκίνησαν να χτίζονται στα τέλη της δεκαετίας του ' 90 και ολοκληρώθηκαν το 2002 και στο οποίο θα εγκατασταθούν οι ψαράδες κατ' επάγγελμα και τα μέλη του αλιευτικού σωματείου Λιτοχώρου.
Διηνέκης

Ο Διηνέκης ήταν ένας από τους 300 Σπαρτιάτες που έλαβαν μέρος στη μάχη των Θερμοπυλών το 480 π.Χ. υπό τον βασιλιά Λεωνίδα.

Ο Διηνέκης έμεινε γνωστός εξαιτίας της απάντησης του «καλύτερα, θα πολεμήσουμε υπό σκιά», όταν κάποιος παρατήρησε ότι οι Πέρσες είναι τόσοι πολλοί ώστε τα βέλη τους θα σκέπαζαν τον ήλιο.
Η φράση αυτή έμελλε να γίνει συνώνυμη της ανδρείας, της τόλμης και της περιφρόνησης του θανάτου, μιας και αυτός όταν έρχεται στο πεδίο της μάχης, τιμημένα, αποτελεί το ύψιστο ιδανικό κάποιου για τη χώρα - πόλη του.

Ο Ηρόδοτος μας πληροφορεί ότι την τρίτη και τελευταία μέρα της μάχης και αφού ο Λεωνίδας είχε πληγωθεί θανάσιμα, ο Διηνέκης μαζί με ορισμένους από τους συντρόφους του 4 φορές τράβηξαν το πτώμα του από τα χέρια των εχθρών μέχρις ότου πέθαναν όλοι τους από τον καταιγισμό βελών.

Το παράδοξο με τον Διηνέκη ήταν πως κανονικά δεν είχε το δικαίωμα να πολεμήσει στην μάχη των Θερμοπυλών, διότι έπρεπε βάσει του σπαρτιατικού νόμου να έχει τουλάχιστον ένα γιο για να συνεχίσει την γενιά του. Ο Διηνέκης αντίθετα είχε 4 κόρες, όμως μέσω της παρέμβασης μιας δούλης, που ισχυρίστηκε πως γέννησε το γιο του, του δόθηκε το δικαίωμα να λάβει μέρος στη μάχη.

Ήταν ένας από τους γενναιότερους και πιο διακεκριμένους Σπαρτιάτες, γνωστός για τη μεγάλη του εμπειρία, αφού είχε πολεμήσει σε πάρα πολλές μάχες. Ήταν αγαπητός στο Λεωνίδα και υπάρχουν αποσπάσματα που τους παρουσιάζουν να γευματίζουν μαζί.

Είναι σχετικά άσημο πρόσωπο, αφού δεν αναφέρεται σε πολλά βιβλία. Παρόλ' αυτά, είναι άξιος θαυμασμού για την ανδρεία του και την αποφασιστικότητα του: συμβολίζει τον μέσο Σπαρτιάτη που με την αυταπάρνησή του θυσιάζει τη ζωή του στο πεδίο της μάχης με σκοπό την αιώνια δόξα και την ελευθερία της πατρίδας του.
SBC

Το Social Business Channel ("Κοινωνικό Επιχειρηματικό Κανάλι" ή αλλιώς SBC) είναι διαδικτυακό κανάλι, με έδρα τo Νέο Ηράκλειο και το πρώτο και μοναδικό ελεύθερο θεματικό κανάλι για την οικονομία στην Ελλάδα. Ξεκίνησε να λειτουργεί τον Δεκέμβριο του 2005 μεταδίδοντας πλήθος εκπομπών για το χρηματιστήριο, την οικονομία και την κίνηση, στην Ελληνική και τη διεθνή αγορά.
Γεώργιος Σφήκας

Ο Γεώργιος Σφήκας ήταν αγωνιστής της επανάστασης του 1821 από τον Άγιο Πέτρο Κυνουρίας Κυνουρία. Συμπολεμιστής του Γιαννάκη Κολοκοτρώνη και συνδιοικητής αποσπάσματος μαζί με τον εκατόνταρχο Σαχίνη, ο Γεώργιος Σφήκας πήρε μέρος στις υπό τον Αλέξανδρο Υψηλάντη επιχειρήσεις της Μολδοβλαχίας. 

Ο Γεώργιος Σφήκας πολέμησε στη μάχη της Μονής Νοτσέτου στη Βλαχία (27-28 Μαΐου 1821). Στο μοναστήρι του Αγίου Γεωργίου στο Νοτσέτο, στο δρόμο προς το Βουκουρέστι, που αποτελούσε σημαντική οχυρή θέση για τους¨Έλληνες, είχαν οχυρωθεί ο Γεώργιος Σφήκας μαζί με τον Σαχίνη, αναμένοντας τις ισχυρές τουρκικές δυνάμεις του Κεχαγιάμπεη Χατζή Καρά Αχμέτ. 

Ο Γεώργιος Σφήκας και ο Σαχίνης πρόβαλαν ισχυρή αντίσταση. Έτρεψαν σε φυγή τους Τούρκους και τους προξένησαν σημαντικές απώλειες. Ο Κολοκοτρώνης, όπως κι ο Γεώργιος Σφήκας και ο Σαχίνης, διαπιστώνοντας ότι είναι επικίνδυνα εκτεθειμένοι απέναντι στις πολυάριθμες τουρκικές δυνάμεις του Κεχαγιάμπεη και μην ελπίζοντας σε κάποια βοήθεια, ενώ είχαν εξαντληθεί και τα πυρομαχικά τους, αποχώρησαν μέσα στη νύχτα από τη Μονή Νοτσέτου.
Οργανισμός Αστικών Συγκοινωνιών Θεσσαλονίκης

Ο Οργανισμός Αστικών Συγκοινωνιών Θεσσαλονίκης (ΟΑΣΘ) ιδρύθηκε το 1957 και με την τότε κατάργηση του τραμ, είναι το μονοπώλιο διαχείρισης και λειτουργίας των δημόσιων αστικών συγκοινωνιών της Θεσσαλονίκης μέχρι τη λειτουργία του μετρό.
Το Κομψό Σύμπαν

Το Κομψό Σύμπαν: Υπερχορδές, Κρυφές Διαστάσεις και η Αναζήτηση για την Υπέρτατη Θεωρία ("The Elegant Universe: Superstrings, Hidden Dimensions, and the Quest for the Ultimate Theory") είναι ένα βιβλίο του Μπράιαν Γκριν, που εκδόθηκε το 1999 και έχει ως κύριο θέμα του τη Θεωρία Χορδών.
Θεοβάλδος Γ΄ της Καμπανίας

Ο Θεοβάλδος Γ΄ της Καμπανίας (Thibaut III de Champagne, (1179 - 24 Μαΐου 1201) από τον Οίκο του Μπλουά-Καμπανίας ήταν κόμης της Καμπανίας (1197 - 1201) ήταν μικρότερος γιος του Ερρίκου Α΄ της Καμπανίας και της Μαρίας Καπέτου κόρης του Λουδοβίκου Ζ΄ της Γαλλίας. Διαδέχθηκε τον μεγαλύτερο αδελφό του Ερρίκο Β΄ της Καμπανίας μετά το δυστύχημα στο οποίο βρήκε τον θάνατο.
Θεοβάλδος Α΄ της Ναβάρρας

Ο Θεοβάλδος Α΄ της Ναβάρρας ο "Υστερότοκος" ("Thibaut Ier de Navarre", Τρουά, 30 Μαΐου 1201 - 8 Ιουλίου 1253) ήταν ως Θεοβάλδος Δ΄ κόμης της Καμπανίας σε όλη την διάρκεια της ζωής του και ως Θεοβάλδος Α΄ βασιλιάς της Ναβάρρας (1234-1253). Ήταν γιος του Θεοβάλδου Γ΄ της Καμπανίας και της Λευκής των Χιμένεθ, μικρότερης κόρης του Σάντσο ΣΤ΄ της Ναβάρρας. Ο Θεοβάλδος γεννήθηκε λίγο μετά το θάνατο του πατέρα του, γι' αυτό ονομάστηκε "Υστερότοκος". Η μητέρα του ήταν κηδεμόνας του μέχρι την ηλικία των 2 ετών.
Ερρίκος Β΄ της Καμπανίας

Ο Ερρίκος Β΄ της Καμπανίας ή Ερρίκος Α΄ των Ιεροσολύμων ("Henri II de Champagne", 29 Ιουλίου 1166 - 10 Σεπτεμβρίου 1197) ήταν κόμης της Καμπανίας (1181 - 1197) και βασιλιάς της Ιερουσαλήμ (1192 - 1197) αλλά χωρίς να χρησιμοποιήσει ποτέ τον τίτλο.
Δημήτριος Σφήκας

Ο Δημήτριος Σφήκας ήταν Έλληνας αγωνιστής της επανάστασης του 1821. Ανήκε σε γνωστή οικογένεια της Στεμνίτσας Αρκαδίας, η οποία αναφέρεται για πρώτη φορά σε συμβολαιογραφικά έγγραφα των αρχών του ΙΗ΄ αιώνα. 

Σύμφωνα με τα απομνημονεύματά του, με τον τίτλο "Αναμνήσεις των εν Δακία γεγονότων του 1821", ο Δημήτριος Σφήκας, πριν την Επανάσταση του 1821, είχε διατελέσει διοικητικός υπάλληλος στη Βεσσαραβία και μαζί με τον Στεμνιτσιώτη εξάδελφό του Ηλία Μίγκλερη πολέμησε στο κίνημα στη Δακία. Πολέμησε στην επανάσταση στη Μολδοβλαχία, διορισμένος από τον Αλέξανδρο Υψηλάντη ως εκατόνταρχος και επικεφαλής πλαγιοφυλακής 50 ιππέων. Πήρε μέρος στη μεγάλης σημασίας Μάχη του Σκουλενίου στις 17 Ιουνίου του 1821, καθώς και σε πολλές άλλες πολεμικές επιχειρήσεις στη Μολδαβία. Στη μάχη στο Σκουλένι τραυματίστηκε και μεταφέρθηκε σε ρωσικό έδαφος, όπου έτυχε περίθαλψης από τους διορισμένους από τον Υψηλάντη εφόρους του Ιασίου, οι οποίοι πολύ πριν από τη μάχη είχαν καταφύγει σε ρωσικό έδαφος. 

Ο Δημήτριος Σφήκας ακολούθησε τον Φώτιο Ηλιάδη (πέθ. 1836), έμπορο από τη Δημητσάνα και μυημένο στη Φιλική Εταιρεία, και διεκπεραιώθηκε μέσω Ρωσίας και Γερμανίας στο Λονδίνο, όπου έτυχε τις περιποιήσεις από κάποιον Γιαννίμπα από το Βαλτεσινίκο της Γορτυνίας, ο οποίος ήταν από καιρό εγκατεστημένος στην Αγγλία και παρείχε κάθε δυνατή περίθαλψη σε φυγάδες Έλληνες. Μετά την απελευθέρωση της Ελλάδος, ο Σφήκας επέστρεψε στον τόπο της γέννησής του, όπου και πέθανε.

Οι " Αναμνήσεις των εν Δακία γεγονότων του 1821" του Δημητρίου Σφήκα, που γράφτηκαν μετά το 1835, αποτελούν πολύτιμες πηγές και έχουν ιστορική αξία, αφού παρέχουν από πρώτο χέρι πληροφορίες για τις πολεμικές επιχειρήσεις, τα γεγονότα και τους πρωταγωνιστές για τη Μάχη του Σκουλενίου και το άδοξο και ατυχές κίνημα στη Δακία.
Captain Tsubasa

Το Captain Tsubasa είναι ιαπωνικό anime ποδοσφαίρου. Η σειρά χαρακτηρίζεται από υπερβολικά δυνατά σουτ ενώ κάθε αγώνας για να τελειώσει χρειάζεται τουλάχιστον 17 επεισόδια. Το "Captain Tsubasa" προβλήθηκε εκτός από την Ιαπωνία και στην Ισπανία ως "Oliver y Benji" , στην Ιταλία ως "Holly e Benji", στην Γαλλία ως "Captain Tsubasa" αλλά και στην Πολωνία ως "Kapitan Jastrząb". Στην Ελλάδα προβλήθηκε στην ΕΡΤ στα ιταλικά με ελληνικούς υπότιτλους.
Laura, les ombres de l'été

Laura, les ombres de l'été είναι ο τίτλος μιας ρομαντικής-δραματικής ταινίας, Γαλλικής παραγωγής, γυρισμένης το 1979 από τον Ντέηβιντ Χάμιλτον. Το σενάριο είναι βασισμένο σε μια ιδέα του ίδιου του σκηνοθέτη ενώ τον πρωταγωνιστικό ρόλο ερμηνεύει η 14χρονη τότε Ντον Ντάνλαπ.
Καρλόττα της Σαβοΐας

Η Καρλόττα της Σαβοΐας (Γαλλική γλώσσα : "Charlotte de Savoie", 11 Νοεμβρίου 1441 - 1 Δεκεμβρίου 1483) ήταν δεύτερη σύζυγος του βασιλιά της Γαλλίας Λουδοβίκου του 11ου. Διετέλεσε αντιβασίλισσα την εποχή της απουσίας του συζύγου της (1465) και μέλος του βασιλικού συμβουλίου μέχρι την ενηλικίωση του γιου της (1483). Η Καρλόττα ήταν κόρη του Λουδοβίκου, δούκα της Σαβοΐας και της Άννας του Πουατιέ-Λουζινιάν. Οι παππούδες του από μητέρα ήταν ο Ιανός της Κύπρου και η Καρλόττα των Βουρβόνων, βασίλισσα της Κύπρου, οι γονείς της Καρλόττας ήταν ο Ιωάννης Α΄ του Λα Μαρς και η Αικατερίνη του Βαντόμ, είχαν αποκτήσει 19 παιδιά από τα οποία επέζησαν τα 14.
Θεοβάλδος Γ΄ του Μπλουά

Ο Θεοβάλδος Γ΄ του Μπλουά ("Thibaud III de Blois", 1019 – 30 Σεπτεμβρίου 1089) Κόμης του Μπλουά, Κόμης του Μω και της Τρουά (1037 - 1089) ήταν γιος και διάδοχος του Όντο Β΄ κόμη του Μπλουά και της Ερμενγάρδης του Ωβέρν. Κληρονόμησε από τον πατέρα του το Μπλουά, το Τουρ και το Σαρτρ (1037), ενώ ο μικρότερος αδελφός του Στέφανος κληρονόμησε τις κομητείες του Μω, του Τρουά και του Βιτρί-λε-Φρανσουά. 
Δέχτηκε επίθεση από τον Γοδεφρείδο Μαρτέλο, κόμη του Ανζού (1044), ο οποίος έκανε εκστρατεία να καταλάβει την Τουρ, οπότε ο Θεοβάλδος Γ΄ έσπευσε να υπερασπιστεί την πόλη. Στην μάχη του Νουί που ακολούθησε, ο Θεοβάλδος Γ΄ αιχμαλωτίστηκε και αναγκάστηκε να δώσει στον Γοδεφρείδο Μαρτέλο την κομητεία του Τουραίν για να κερδίσει την ελευθερία του. Από τότε η έδρα του Οίκου του Μπλουά μετακινήθηκε στην Καμπανία.
Ροβέρτος Α΄ της Γαλλίας

Ο Ροβέρτος Α΄ της Γαλλίας ("Robert Ier", 860 - 15 Ιουνίου 923) ήταν Μαρκήσιος της Νευστρίας και Κόμης των Παρισίων (888 - 923) και Βασιλιάς των Δυτικών Φράγκων (922 - 923). Ο Ροβέρτος Α΄ ήταν δεύτερος γιος του Ροβέρτου του ισχυρού Κόμητος του Ανζού και της Αδελαΐδας του Τουρ, μεγαλύτερος αδελφός του ήταν ο Εύδης Α΄ της Γαλλίας που έγινε βασιλιάς των Δυτικών Φράγκων (888). Ο Ροβέρτος ανήκε στον Οίκο των Ροβερτιδών οι οποίοι ήταν οι πρόγονοι του Οίκου των Καπετιδών, πριν την εκλογή του στον θρόνο των Δυτικών Φράγκων ήταν κόμης του Πουατιέ, κόμης των Παρισίων και μαρκήσιος της Νευστρίας και της Ορλεάνης. Ανέτρεψε και διαδέχτηκε στον θρόνο τον βασιλιά Κάρολο τον Απλό ο οποίος για να γίνει βασιλιάς είχε ανατρέψει και εκείνος με την σειρά του τον αδελφό του Όντο.
Όντο Β΄ του Μπλουά

Ο Όντο Β΄ του Μπλουά΄ ή Εύδης Β΄ του Μπλουά ("Eudes II de Blois", 983 – 15 Νοεμβρίου 1037) Κόμης του Μπλουά, του Σαρτρ, του Σατεντάν, του Μποβώ και του Τουρ (1004 - 1037), του Τρουά και του Μω (1022 - 1037) ήταν γιος και διάδοχος του Όντο Α΄ του Μπλουά και της Μπέρτας της Βουργουνδίας κόρης του Κορράδου της Βουργουνδίας. Προσπάθησε να κάνει τον εαυτό του δυο φορές βασιλιά, την πρώτη στην Ιταλία μετά το 1024 και την δεύτερη στην Βουργουνδία μετά το 1032. Ήταν ο πρώτος κόμης που ένωσε το Μπλουά και την Καμπανία, πέρασε ολόκληρη την ζωή του σε ατελείωτους πολέμους με τους γειτονικούς κόμητες προκειμένου να προσαρτήσει τις περιοχές τους.
Ματθίλδη του Αινώ

Η Ματθίλδη του Αινώ ("Mathilde de Hainaut", 29 Νοεμβρίου 1293 - Αβέρσα, 1331) από τον Οίκο του Αβέν ήταν πριγκίπισσα της Αχαΐας από το 1313 μέχρι το 1318.
Οι Στάβλοι της Εριέτας Ζαΐμη

Οι Στάβλοι της Εριέτας Ζαΐμη είναι ελληνική κωμική τηλεοπτική σειρά, παραγωγής 2002-2004, που δημιουργήθηκε από τον Αλέξανδρο Ρήγα και τον Δημήτρη Αποστόλου και προβλήθηκε από τον τηλεοπτικό σταθμό ANT1 από τις 28 Οκτωβρίου του 2002 μέχρι τις 17 Φεβρουαρίου του 2004. Τη σκηνοθεσία της σειράς επιμελήθηκε ο Αλέξανδρος Ρήγας ενώ την παραγωγή ανέλαβε η εταιρία Ena Productions.

Η σειρά διαδραματίζεται σε ένα πρωτότυπο σωφρονιστικό κατάστημα με γυναίκες κρατούμενες, στο οποίο ο διευθυντής και μία εκ των κρατουμένων ερωτεύονται παράφορα και προσπαθούν να ζήσουν τον έρωτά τους. "Οι Στάβλοι της Εριέτας Ζαΐμη" προβλήθηκαν για δύο τηλεοπτικές σεζόν και αποτελούνται συνολικά από 36 επεισόδια. Ο πρώτος κύκλος της σειράς ολοκληρώθηκε στις 23 Μαΐου του 2003 σε 21 επεισόδια. Ενώ αρχικά η σειρά επρόκειτο να ολοκληρωθεί μετά την ολοκλήρωση του πρώτου κύκλου, τελικά δόθηκε το πράσινο φως για την παραγωγή και δημιουργία δεύτερου κύκλου επεισοδίων. Ο δεύτερος κύκλος έκανε πρεμιέρα στις 22 Σεπτεμβρίου του 2003. Στη δεύτερη σεζόν της σειράς υπήρξαν αρκετές αποχωρήσεις βασικών πρωταγωνιστών, όπως η Μίρκα Παπακωνσταντίνου, η Μαρία Λεκάκη και η Πηνελόπη Πιτσούλη, εξαιτίας της καθυστέρησης της απόφασης για την παραγωγή της. Στις αρχές του 2004 η πτωτική πορεία της σειράς σε νούμερα τηλεθέασης, και το πρόστιμο των 300.000 ευρώ προς στον ΑΝΤ1 που είχε προηγηθεί για την προβολή του πρώτου κύκλου της σειράς, οδήγησαν τους ιθύνοντες του σταθμού και τους υπεύθυνους παραγωγής να ολοκληρώσουν τη σειρά στα μέσα της σεζόν 2003-2004 τον Φεβρουάριο του ίδιου έτους.

Μετά την ολοκλήρωσή της, η σειρά προβάλλεται σε επανάληψη σε ετήσια βάση κάθε καλοκαίρι στο νυχτερινό πρόγραμμα του σταθμού.
Δημοκρατικό Κοινωνικό Κίνημα

Το Δημοκρατικό Κοινωνικό Κίνημα - Σοσιαλιστική Αριστερά (ΔΗ.Κ.ΚΙ.) είναι ελληνικό πολιτικό κόμμα. Ιδρύθηκε το 1995, από πρώην στελέχη του ΠΑ.ΣΟ.Κ. Συμμετείχε έως τον Αύγουστο του 2015 στο ΣΥ.ΡΙΖ.Α. Έκτοτε, αποτέλεσε κομμάτι της ΛΑΕ, μέχρι τον Μάιο του 2019.
Northrop F-5

thumb|right|300px|Ένα από τα τρία πρωτότυπα YF-5A
Το Northrop F-5 είναι ένα ελαφρύ υπερηχητικό μαχητικό αεροσκάφος, σχεδιασμένο από την Αμερικανική Northrop στις αρχές της δεκαετίας του 1960. Εκατοντάδες παραμένουν σε υπηρεσία σε αεροπορικές δυνάμεις σε ολόκληρο τον κόσμο και ο τύπος αποτέλεσε την βάση για την ανάπτυξη άλλων αεροσκαφών. Η παραγωγή του αεροσκάφους τερματίστηκε το 1987.
Νικολά ντε Λαρζιλιέρ

Ο Νικολά ντε Λαρζιλιέρ ("Nicolas de Largillierre" ή "de Largillière", 10 Οκτωβρίου 1656 – 20 Μαρτίου 1746) ήταν Γάλλος ζωγράφος.
Λουί-Μισέλ βαν Λου

Ο Λουί-Μισέλ βαν Λου ("Louis-Michel van Loo", Τουλόν, 2 Μαρτίου 1707 - Παρίσι, 20 Μαρτίου 1771) ήταν Γάλλος ζωγράφος. 

Καταγόμενος από τη δυναστεία των βαν Λου, η οποία εγκαταστάθηκε στη Γαλλία τον 17ο αιώνα, ο Λουί-Μισέλ βαν Λου σπούδασε υπό την καθοδήγηση του πατέρα του, ζωγράφου Ζαν-Μπατίστ βαν Λου, στο Τορίνο και τη Ρώμη. Κέρδισε το βραβείο της Βασιλικής Ακαδημίας Ζωγραφικής και Γλυπτικής στο Παρίσι το 1725. Έζησε στη Ρώμη από το 1727 ως το 1732 μαζί με το θείο του, το ζωγράφο Σαρλ Αντρέ βαν Λου.

Το 1736, έγινε επίσημος ζωγράφος της αυλής του Φιλίππου Ε΄ της Ισπανίας, στη Μαδρίτη. Ήταν ανάμεσα στα ιδρυτικά μέλη της Ακαδημίας της Μαδρίτης το 1752. Επέστρεψε στη Γαλλία το 1753 και φιλοτέχνησε πολλά πορτρέτα του Λουδοβίκου ΙΕ΄. Το 1765, διαδέχθηκε το θείο του, Σαρλ-Αντρέ, ως διευθυντής της Βασιλικής Σχολής Προστατευόμενων μαθητών.

Ήταν αδερφός των ζωγράφων Φρανσουά βαν Λου και Σαρλ Αμεντέ Φιλίπ βαν Λου.


Λου Βαν Μισελ Λουι